Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 2723

d) az e szerződés 3. cikke által beiktatott (4) bekezdés számozása (5) bekezdésre változik. 7. A 32a. cikk első bekezdésében az „A csatlakozás időpontjától” szavak helyébe az „Az 1995. január 1-jétől” szöveg lép. 8. A 45b. cikk (3) bekezdéséből az „Az első kinevezés alkalmával azonban …” kezdetű második albekezdést el kell hagyni. 9. A 50. cikk kiegészül az Európai Közösségek egységes Tanácsának és egységes Bizottságának létrehozásáról szóló szerződés 20. cikke (2) és (3) bekezdésének kiigazított szövegével mint új (4) és (5) bekezdéssel; az új (4) és (5) bekezdés szövege ennek megfelelően a következő: „(4) A Közösségek költségvetésében a kiadásoknak a 49. cikk szerinti járulékokból fedezett részét 18 millió elszámolási egységben kell rögzíteni. A Bizottság évente jelentést nyújt be a Tanácsnak, amely alapján a Tanács megvizsgálja, hogy Közösségek költségvetésében ki kell-e ezt az összeget igazítani. A Tanács a 28. cikk negyedik bekezdésének első mondata szerinti többséggel határoz. A kiigazítást az e szerződés alkalmazásából eredő kiadások alakulásának értékelése alapján kell megtenni.

Source: https://magyarkozlony.hu/hivatalos-lapok/3510b6e687f86b09c62a195a7d1cd5f5fae16077/dokumentumok/692bee3b6bec53deb3cef667cb21a84ba48d1349/letoltes